சென்னை நீரிழிவு ஆராய்ச்சி அறக்கட்டளை

சென்னை நீரிழிவு ஆராய்ச்சி அறக்கட்டளை (எம்.டி.ஆர்.எஃப்) என்பது சென்னையின் கோபாலபுரத்தில் அமைந்துள்ள ஒரு மருத்துவ ஆராய்ச்சி நிறுவனமாகும். இதனை 1996இல் பிரபல நீரிழிவு நிபுணர் மருத்துவர் வி . மோகன் தோற்றுவித்தார்.

 ஆராய்ச்சி 
சென்னை நீரிழிவு ஆராய்ச்சி அறக்கட்டளை நீரிழிவு மற்றும் இதனுடன் தொடர்புடைய துறைகளில் அடிப்படை, மருத்துவ மற்றும் தொற்றுநோயியல் ஆராய்ச்சிகளை நடத்துகிறது. இந்த அமைப்பு பல சர்வதேச மற்றும் தேசிய மையங்களுடன் இணைந்து சக மதிப்பாய்வு செய்யப்படும் ஆய்விதழ்களில் கணிசமான எண்ணிக்கையிலான ஆராய்ச்சி மற்றும் கள ஆய்வுக் கட்டுரைகளை வெளியிட்டுள்ளது. இந்நிறுவனத்தினை இந்திய மருத்துவ ஆராய்ச்சி சபை (ஐ.சி.எம்.ஆர்) 'நீரிழிவு நோயின் மரபணு ஆராய்ச்சிக்கான மேம்பட்ட ஆராய்ச்சி மையமாக' அங்கீகரித்துள்ளது.https://main.icmr.nic.in/sites/default/files/reports/Executive%20Summary%20on%20the%20ICMR%20center%20for%20Advanced%20Research%20%28CAR%29%20in%20genomics%20of%20Diabetes.pdf

 கல்வி நடவடிக்கைகள் 
சென்னை நீரிழிவு ஆராய்ச்சி அறக்கட்டளை தமிழ்நாடு டாக்டர் எம்.ஜி.ஆர் மருத்துவ பல்கலைக்கழகம் மற்றும் சென்னைப் பல்கலைக்கழகம் அங்கீகரித்த முனைவர் பட்டம் வழங்க வழிவகுக்கும் படிப்புகளை நடத்துகிறது. நீரிழிவு பராமரிப்பு மற்றும் நிர்வாகத்தில் மருத்துவ நிபுணர்களுக்குப் பயிற்சியளிப்பதற்காக இந்த அமைப்பு அமெரிக்க நீரிழிவு சங்கத்துடன் (ஏடிஏ) இணைந்து 'நீரிழிவு நோயில் முதுகலை பட்டயப் படிப்பு' ஒன்றை வழங்கி வருகிறது.

 மேற்கோள்கள் 

 வெளி இணைப்புகள் 

 அதிகாரப்பூர்வ வலைத்தளம்
பகுப்பு:சென்னைப் பல்கலைக்கழக இணைவுக்கல்லூரிகள்